გაუარესდა თუ არა მდგომარეობა საგარეო პოლიტიკური თვალსაზრისით საქართველოსთვის?
უკრაინის კრიზისის დროს დასავლელი ანალიტიკოსები კიევისა და თბილისისადმი გაძლიერებულ ყურადღებას ვარაუდობდნენ, მაგრამ რეალობა განსხვავებული გამოდგა.
თბილისი — იმ დროს, როდესაც უკრაინაში განვითარებული მოვლენების ფონზე საქართველოსთან მიმართებით ოპტიმისტური პროგნოზები კეთდებოდა, როდესაც პოლიტიკის ანალიტიკოსები ვარაუდობდნენ დასავლეთის მხრიდან ყურადღების გაძლიერებას და საქართველოს ინტერესების ხაზგასმულად დაცვისკენ მიმართულ ნაბიჯებს, რეალობა საპირისპირო აღმოჩნდა. საგარეო პოლიტიკური თვალსაზრისით საქართველო დღეს უარეს მდგომარეობაშია, ვიდრე უკრაინის მოვლენებამდე იყო. დასავლეთი არ ჩქარობს აპელირებას საქართველოს ინტერესებით საერთაშორისო პოლიტიკაში, კერძოდ კი რუსეთთან მიმართებით. მართალია, ანდერს ფოგ რასმუსენმა, ნატოს გენერალურმა მდივანმა ბრიუსელში ორი დღის წინ განაცხადა, რომ საქართველო და უკრაინა ერთ ჯგუფად არ განიხილება, რაც ამერიკის პრეზიდენტის რამდენიმე დღის წინანადელი განცხადებისგან განსხვავებული მოსაზრება იყო, მაგრამ მან აქვე ისიც დასძინა, რომ უცნობია, მიიღებს თუ არა საქართველო მაპს რამდენიმე თვის შემდგომ, უელსის სამიტზე. განაცხადა რასმუსენმა. რასმუსენის განცხადებაში იმედისმომცემი იყო სიტყვები ნატოს ღია კარის პოლიტიკის თაობაზე და რომ საქართველო, შესაძლოა, იქცეს დადებით მაგალითად მთელი რეგიონისთვის. აქვე ისიც უნდა შევნიშნოთ, რომ საქართველო ისევ ჩამორჩა პირველობას პოსტ საბჭოთა ქვეყნებს შორის დასავლეთთან დაახლოვების თვალსაზრისით. აზრებაიჯანი და სომხეთი ამ მარათონს პირველები ჩამოცილდნენ საკუთარი ნებით, უკრაინაში დასავლეთთან ინტეგრაციის თაობაზე შეუთანხმებლობა ქვეყნის გახლეჩვამდე მივიდა, საქართველო და მოლდოვა ასოცირების დოკუმენტის პარაფირებამდე კი მშვიდობით მივიდნენ, თუმცა ახლა მოლდოვას მოქალაქეებს, საქართველოს მოქალაქეებისგან განსხვავებით უკვე შეუძლით ევროკავშირის ქვეყნებში უვიზო რეჟიმით ისარგებლონ. შეგვიძლია ვთქვათ, რომ მხოლოდ საერთაშორისო პოლიტიკური თვალსაზრისით დამძიმებული ვითარებაა მიზეზი მოსალოდნელზე ნაკლები მიღწევებისა საგარეო პოლიტიკაში, თუ ამაში არის წვლილი ხარვეზებისაც, რაც ჩვენს ქვეყანას აქვს საგარეო პოლიტიკის წარმოების მხრივ. პოლიტიკური ანალიტიკოსი თორნიკე შარაშენიძე მიიჩნევს, რომ მდგომარეობა საერთაშორისო სივრცეში საქართველოსთვის სასარგებლოდ არ ყალიბდება, თუმცა ქართველი პოლიტიკოსებიც არ ავლენენ საკმარის ძალისხმევას იმისთვის, რომ ვითარებაზე შესამჩნევი გავლენა მოახდინონ. „ისინი საგარეო პოლიტიკის წარმოების ნაცვლად საშინაო პოლიტიკური გარჩევებით არიან დაკავებულნი,“- მიიჩნევს თორნიკე შარაშენიძე. ამბობს თორნიკე შარაშენიძე. ვითარება მწვავეა კონფლიქტის ზონებშიც. შიდა ქართლში ყოველდღიურად ჩნდება ცნობები რუსი მესაზღვრეების მიერ საზღვრების თვითნებურად გადმოწევის თაობაზე, რის შედეგადაც რამდენიმე ათეული მოსახლის საცხოვრებელი ქართველი სამართალდამცველებისთვის უკონტოროლო ტერიტორიებზე ხვდება.